झारखंड में Coronavirus संक्रमण से 13 और लोगों की मौत, संक्रमितों की कुल संख्या 27,241 हुई
झारखंड में पिछले 24 घंटों में कोरोना वायरस संक्रमण से 13 लोगों की मौत हो गयी जिसे मिलाकर राज्य में मृतक संख्या 291 पर पहुंच गयी। वहीं संक्रमण के 941 नये मामले सामने आये जिन्हें मिलाकर राज्य में संक्रमितों की कुल संख्या बढ़कर 27,241 हो गयी।
रांची: झारखंड में पिछले 24 घंटों में कोरोना वायरस संक्रमण से 13 लोगों की मौत हो गयी जिसे मिलाकर राज्य में मृतक संख्या 291 पर पहुंच गयी। वहीं संक्रमण के 941 नये मामले सामने आये जिन्हें मिलाकर राज्य में संक्रमितों की कुल संख्या बढ़कर 27,241 हो गयी। स्वास्थ्य विभाग की बृहस्पतिवार देर रात जारी रिपोर्ट के अनुसार राज्य में पिछले 24 घंटो में 13 और संक्रमितों की मौत हो गयी जिन्हें मिलाकर राज्य में मरने वालों की संख्या बढ़कर 291 पर पहुंच गयी है।इसके अलावा राज्य में संक्रमण के 941 नये मामले आए जिन्हें मिलाकर अब राज्य में संक्रमितों की कुल संख्या 27,241 हो गयी है। राज्य के 27,241 लोगों में से 17,445 अब तक ठीक होकर अपने घरों को लौट चुके हैं। इसके अलावा 9505 लोगों का इलाज विभिन्न अस्पतालों में जारी है। जबकि 291 लोगों की मौत हो चुकी है। पिछले 24 घंटों में प्रयोगशालाओं में कुल 13863 नमूनों की जांच हुई जिनमें 941 लोग संक्रमित पाये गये।